XII CONCURS DE CURTMETRATGES, OBRES AUDIOVISUALS, SUBTITULACIÓ I DOBLATGE DE LA UNIVERSITAT D'ALACANT (CURS 2019-2020) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5627)
  + [Valencià](/va/acuerdo/5627)






Selector de idioma

Leer

* [Español](/es/acuerdo/5627)
* [Valencià](/va/acuerdo/5627)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





XII CONCURS DE CURTMETRATGES, OBRES AUDIOVISUALS, SUBTITULACIÓ I DOBLATGE DE LA UNIVERSITAT D'ALACANT (CURS 2019-2020)[Butlletí Oficial Universitat d'Alacant](/ca/Publicacion)
===============================================================================================================================================================================

Secretaria General

Butlletí Oficial Universitat d'Alacant





XII CONCURS DE CURTMETRATGES, OBRES AUDIOVISUALS, SUBTITULACIÓ I DOBLATGE DE LA UNIVERSITAT D'ALACANT (CURS 2019-2020)

Data d'aprovació
:   09/01/2020

Data de publicació
:   13/01/2020

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5627.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5627)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5627)
  + [Compartir acuerdo en 

    X](https://twitter.com/intent/tweet?via=UA_Universidad&text=XII CONCURS DE CURTMETRATGES, OBRES AUDIOVISUALS, SUBTITULACIÓ I DOBLATGE DE LA UNIVERSITAT D'ALACANT (CURS 2019-2020)&url=https://www.boua.ua.es/va/acuerdo/5627)

**Títol:** XII CONCURS DE CURTMETRATGES, OBRES AUDIOVISUALS, SUBTITULACIÓ I DOBLATGE DE LA UNIVERSITAT D'ALACANT (CURS 2019-2020)

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** dijous, 9 de gener de 2020

XII CONCURS DE CURTMETRATGES, OBRES AUDIOVISUALS, SUBTITULACIÓ I DOBLATGE DE LA UNIVERSITAT D’ALACANT (CURS 2019-2020)

La Facultat de Ciències Econòmiques i Empresarials, l’Escola Politècnica Superior, la Facultat de Filosofia i Lletres, la Facultat d’Educació i el Vicerectorat de Cultura, Esport i Llengües convoquen el XII Concurs de Curtmetratges, Obres Audiovisuals, Subtitulació i Doblatge de la Universitat d’Alacant, d’acord amb les bases següents:

Participants

1. Hi pot concórrer alumnat del curs 2019-2020 de la Universitat d’Alacant, tant de grau com de postgrau o de títols propis, sempre que les obres presentades no hagen estat premiades en edicions anteriors. En el cas d’equips participants, caldrà que la direcció i el guió de les obres estiguen a càrrec d’estudiants de la UA matriculats en el curs acadèmic 2019-2020.

Condicions tècniques dels curtmetratges de ficció

2. Els curtmetratges de ficció han de tenir una durada màxima de 20 minuts (incloent-hi els crèdits).

3. Els curtmetratges de ficció han de presentar-se en format vídeo digital. Es permet qualsevol dispositiu digital per a fer la gravació.

4. Els curtmetratges de ficció han de ser en valencià, amb guions originals i inèdits, no premiats en concursos anteriors i amb música original. Es recomana a autores i autors que, per a demanar revisió lingüística i estilística de guions, textos de crèdits o, fins i tot, assessorament en els diàlegs, s’adrecen al correu [fjxgehybp.vywtzqz@tn.na](mailto:ouszbxxkd.xgreqvl@vt.cy).

Condicions tècniques dels audiovisuals publicitaris, dels videoclips, de les videocreacions, dels vídeos educatius i dels premis de subtitulació i doblatge:

5. Els audiovisuals publicitaris, els videoclips, les videocreacions o els vídeos educatius han de presentar-se en format vídeo digital.

6. Els audiovisuals publicitaris han de tenir una durada màxima de 5 minuts.

7. Els videoclips, les videocreacions o els vídeos educatius han de tenir una durada màxima de 10 minuts.

8. Els audiovisuals publicitaris, els videoclips, les videocreacions o els vídeos educatius han de ser en valencià, originals, inèdits, no premiats en concursos anteriors i amb música original. Es recomana a les autores i autors que, per a demanar revisió de guions, textos de crèdits o, fins i tot, assessorament, s’adrecen al correu [tkgpuuwki.yhmnyzn@bq.if](mailto:ixrmrfuzn.ivdxelg@ze.rc).

9. En la categoria de doblatge es premia un doblatge al valencià des d’una llengua estrangera (que inclou les tasques de traducció i doblatge pròpiament) d’un vídeo. Igualment, per a la categoria de subtitulació, la llengua meta és el valencià i la llengua original serà una llengua estrangera. En tots dos casos, el vídeo de partida ha d’estar lliure de drets d’exhibició o ser original. Per a saber el vídeo o vídeos a partir dels quals s’han de fer els treballs per a aquestes dues categories, els participants han d’escriure un correu electrònic a

[idaqsujfn.eycewev@eh.gd](mailto:sdxrauosy.aghlxmk@bv.il)

i preguntar-ne les condicions de participació.

Premis

10. S’estableixen els premis següents:

1. Premi al Millor Curtmetratge, dotat amb 500 €.

2. Premi al Millor Videoclip, dotat amb 250 €.

3. Premi al Millor Espot Publicitari, dotat amb 250 €.

4. Premi a la Millor Videocreació, dotat amb 250€.

5. Premi al Millor Vídeo Educatiu, dotat amb 250 €.

6. Premi al Millor Doblatge, dotat amb 500 €.

7. Premi a la Millor Subtitulació, dotat amb 300 €.

Segons el cas, els premis estaran subjectes a la normativa fiscal vigent.

11. El premi d’alguna o d’algunes de les categories es pot declarar desert. En cas que açò ocórrega, el jurat es reserva la possibilitat de distribuir la dotació corresponent entre les altres obres premiades. A més, el jurat podrà concedir mencions especials als curtmetratges, videoclips i espots publicitaris.

12. Per a atorgar els premis, el jurat valorarà els aspectes artístics, però també lingüístics. L’organització posa a disposició d’autores i autors un servei d’assessorament lingüístic, que es pot sol·licitar a [kcseqgmmq.gqoders@hv.jm](mailto:omvbcmzlb.ihlfzhf@qy.mq).

No es podrà sol·licitar aquest servei per als curts que concursen en les categories de doblatge i subtitulació, ja que ací es prioritzarà la valoració de la qualitat lingüística, que serà part important del procés de creació.

13. Els autors i autores del curts hauran d’especificar a quina categoria opten les obres respectives, ja que no és possible presentar-les a més d’una categoria. El jurat es reserva la potestat de canviar les categories dels curts presentats.

Marc legal i pressupostari

14. La dotació econòmica per a aquesta convocatòria està consignada en l’aplicació orgànica 23092P5764 del Servei de Llengües de la Universitat d’Alacant. L’execució d’aquesta dotació està supeditada a la disponibilitat de liquiditat de la UA.

15. Aquesta convocatòria d’ajudes s’ajustarà en els seus principis bàsics al que disposa la Llei 38/2003, de 17 de novembre, general de subvencions, a les regulacions, els requisits i els termes establits per les normes de funcionament intern de la UA i al que estableix aquesta convocatòria

Participació en el concurs

16. Les obres han d’estar produïdes després de l’1 de gener de 2018.

17. Els treballs s’han de presentar per We Transfer a l’adreça

[yqgpyzqfi.lxnbwbe@pv.og](mailto:jjxmvdhpg.flyicti@sq.gw),

amb un arxiu .zip que tinga el títol de l’obra. En l’interior de l’arxiu .zip cal incloure:

1. Un document amb el nom, l’adreça postal, el telèfon i el correu electrònic de l’autor/a o qui en siga representant.

2. Un document amb fotocòpia del DNI de qui haja estat responsable de la direcció i el guió de l’obra, amb un rebut de matrícula (o certificació d’haver sigut alumne/a de la UA) que acredite que estudia a la UA, i l’IBAN del compte bancari en què s’ha de fer l’ingrés en cas de ser premiat

3. Un arxiu digital (mp4, avi, mpg o similar) amb l’obra presentada, amb el títol i la categoria a què es presenta: curtmetratge, videoclip, audiovisual, videocreació, educatiu, subtítol i doblatge.

4. Dues fotografies de l’obra en format jpg.

5. Un document amb la fitxa tècnica, fitxa artística i sinopsi (pdf, odt, doc, rtf o txt)

18. El termini de presentació dels treballs comença el dia de la publicació en el BOUA d’aquesta convocatòria i acaba el 15 de juny de 2020.

Jurat

19. El jurat estarà format per representants dels centres i el vicerectorat convocants.

20. La resolució del jurat es publicarà en la pagina web del Vicerectorat de Cultura, Esport i Llengües

(<https://web.ua.es/va/vr-cultura/>

o

<https://veu.ua.es/va/>).

Comunicarem amb suficient antelació la data, l’hora i el lloc de lliurament dels premis. Les persones premiades hauran d’assistir a aquest acte personalment o per mitjà de representants.

Treballs presentats

21. Els treballs presentats passaran a formar part del fons de l’Aula de Cinema de la Universitat d’Alacant. La Universitat es reserva el dret d’utilitzar els treballs presentats per a finalitats no comercials, per a exhibició sense ànim de lucre en activitats culturals de promoció del cinema en valencià o de suport a la docència.

22. Els autors i autores podran fer ús de les obres premiades sempre que facen constar en els títols de crèdit el premi atorgat per la Universitat d’Alacant.

23. La participació en aquesta convocatòria comporta l’acceptació d’aquests bases, que podran ser interpretades pel jurat i les entitats convocants en aquells aspectes no previstos inicialment.

LLEI DE PROTECCIÓ DE DADES

Les dades de caràcter personal que es recullen formaran part del fitxer de la Universitat d’Alacant. El responsable del fitxer és la Gerència de la Universitat d’Alacant.

Els drets d’accés, rectificació, cancel·lació i oposició al tractament de les seues dades es podran exercir en la Gerència de la Universitat, mitjançant sol·licitud amb fotocòpia de document d’identitat, presentada en el Registre General de la Universitat d’Alacant, o a través dels mitjans que estableix la Llei 39/2015, de l’1 d’Octubre, de règim jurídic de les administracions públiques i del procediment administratiu comú. Les dades personals que es recullen no poden ser cedides a cap altra unitat de la UA o empresa, administració o organisme.

En acceptar aquest advertiment, la UA es responsabilitza de la correcta utilització de les dades arreplegades i que no es recullen dades de caràcter personal dels anomenats mitjans o alts.

Universitat d’Alacant, 9 de gener de 2020

CARLES CORTÉS ORTS, VICERECTOR DE CULTURA, ESPORT I LLENGÜES





[Carretera Sant Vicent del Raspeig s/n  
03329 Sant Vicent del Raspeig - Alacant  
 Tel. 74 809 7267 - Fax 53 628 8959](https://www.google.es/maps/@23.627652,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12799&trk=tyah&trkInfo=tarId%5N2649534718155%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)